ΓΡΑΠΤΗ ΕΡΩΤΗΣΗ E-3646/00

υποβολή: Mihail Papayannakis (GUE/NGL) προς την Επιτροπή

(23 Νοεμβρίου 2000)

Θέμα: Εργοστάσιο βιολογικού καθαρισμού Λευκάδος

Στη Λευκάδα λειτουργεί εργοστάσιο βιολογικού καθαρισμού, το οποίο βρίσκεται εντός βιοτόπου. Η απόληξη των λυμάτων γίνεται στην περιοχή του Διαύλου. Άμεσο αποτέλεσμα της απόληξης αυτής είναι να πλήττονται οι κοινότητες της βορειοανατολικής περιοχής του νησιού, καθώς εδώ και 5 συναπτά χρόνια μολύνεται ανεπανόρθωτα η βορειοανατολική θαλάσσια περιοχή της Λευκάδος.

Ας σημειωθεί ότι στις συνταχθείσες αρχικά μελέτες για την αποχέτευση της πόλης, ως απόληξη των λυμάτων ορίζετο το Ιόνιο. Έπειτα από την ευαισθητοποίηση των φορέων της περιοχής τα Υπουργεία ΠΕΧΩΔΕ και Εσωτερικών, με την 19.12.95 Κοινή Υπουργική Απόφαση, αποφάσισαν τη μεταφορά της εκβολής του

βιολογικού καθαρισμού στο Ιόνιο πέλαγος, με χρονοδιάγραμμα κατασκευής μέχρι 21.12.98. Έως τώρα τίποτα δεν έχει γίνει, με αποτέλεσμα να καταστρατηγείται η κοινοτική νομοθεσία σχετικά με την ποιότητα του νερού. Δεδομένου ότι ο βιολογικός καθαρισμός της Λευκάδος έχει κατασκευασθεί με κοινοτικά κονδύλια, προτίθεται η Επιτροπή να επέμβει προκειμένου να διορθωθεί αυτή η λανθασμένη επιλογή;

Απάντηση της κ. Wallstrm εξ ονόματος της Επιτροπής

(31 Ιανουαρίου 2001)

Με τοπουργικό διάταγμα της 2ας Αυγούστου 1999, οι ελληνικές αρχές χαρακτήρισαν τον δίαυλο της Λευκάδας ως ευαίσθητη ζώνη κατά την έννοια της οδηγίας 91/271/ΕΟΚ του Συμβουλίου της 21ης Μαΐου 1991, για την επεξεργασία των αστικών λυμάτων(1). Επομένως, η αστική περιοχή της Λευκάδος, η οποία απορρίπτει τα αστικά λύματά της στον εν λόγω δίαυλο θα όφειλε, σύμφωνα με τις διατάξεις της οδηγίας, να είναι εξοπλισμένη με σύστημα συλλογής και σοβαρής επεξεργασίας των λυμάτων της έως την 31η Δεκεμβρίου 1998. Αυτή η σοβαρή επεξεργασία πρέπει να περιλαμβάνει δευτερογενή επεξεργασία, δηλαδή βιολογική, ακολουθούμενη από τριτογενή επεξεργασία περιστολής της ρύπανσης από νιτρικά και φωσφορικά άλατα που περιέχεται στα απόβλητα ύδατα.

Η Επιτροπή δρομολόγησε το 1999 επαλήθευση της κατάστασης σε όλες τις αστικές περιοχές της Κοινότητας που σχετίζονται με τις ευαίσθητες ζώνες κατά την έννοια της εν λόγω οδηγίας. Αυτή η επαλήθευση θα αποτελέσει αντικείμενο συνοπτικής έκθεσης της Επιτροπής η οποία θα δημοσιευθεί στις αρχές του 2001. Για την Ελλάδα, σύμφωνα με τις πληροφορίες που διαβίβασε το κράτος μέλος το 1999 και το 2000, το σύνολο σχεδόν των 40 αστικών περιοχών που απορρίπτουν τα λύματά τους σε ευαίσθητες ζώνες και που θα έπρεπε να διαθέτουν κατάλληλα συστήματα συλλογής και επεξεργασίας τα οποία να λειτουργούν στις 31 Δεκεμβρίου 1998, δεν είχαν έως τότε συμμορφωθεί με τιςποχρεώσεις τους που απορρέουν από την οδηγία. Επομένως, και με βάση αυτές τις πληροφορίες, ο σταθμός καθαρισμού λυμάτων της Λευκάδας είχε ακόμη κατά το 1999 ανεπαρκή ικανότητα επεξεργασίας, ενώ οι αρχές αναφέρουν ότι για την ολοκλήρωση της εν λόγω μονάδας απαιτούνται ακόμη σημαντικές εργασίες. Αυτές οι πληροφορίες είναι σε συμφωνία με αυτές που παρέχει το αξιότιμο μέλος. Αποδεικνύεται λοιπόν ότι οι πραγματοποιηθείσες με κοινοτική χρηματοδότηση εργασίες ήταν απαραίτητες αλλά πρέπει να συμπληρωθούν με συμπληρωματικές επενδύσεις προκειμένου να τηρηθεί η οδηγία.

Βάσει αυτών των στοιχείων, η Επιτροπή έχει την πρόθεση να κινήσει διαδικασία επί παραβάσει εναντίον της Ελλάδος για το σύνολο των αστικών περιοχών που δεν συμμορφούνται προς τιςποχρεώσεις που απορρέουν από την οδηγία, μεταξύ των οποίων η αστική περιοχή της Λευκάδος, ζητώντας στο κράτος μέλος να λάβει τα αναγκαία μέτρα ώστε τα συστήματα συλλογής και επεξεργασίας των λυμάτων να τεθούν σε συμμόρφωση.

Καμία νέα αίτηση συγχρηματοδότησης εργασιών σχετικών με τον ανωτέρω σταθμό καθαρισμού λυμάτων δεν έχειποβληθεί στην Επιτροπή από τις αρμόδιες αρχές. Σε περίπτωση πουποβληθεί σχετικό αίτημα, θα εξεταστεί σύμφωνα με τις διαδικασίες αξιολόγησης και επιλογής έργων, όπως προβλέπει η εθνική και κοινοτική νομοθεσία.

(1) ΕΕ L 135 της 30.5.1991.